Kimi Linnainmaa

Kimi Linnainmaa (s. 11. huhtikuuta 1994 Espoo) on suomalainen amerikkalaisen ja kanadalaisen jalkapallon pelaaja, pelipaikaltaan laitahyökkääjä. Linnainmaa oli ensimmäisen suomalainen kanadalaisen jalkapallon CFL-liigassa.

Linnainmaa aloitti amerikkalaisen jalkapallon 12-vuotiaana. Ensimmäisen aikuisten pääsarjaottelunsa hän pelasi Helsinki Roostersin joukkueessa kaudella 2012. Hän pelasi Roostersissa vuoteen 2018 saakka, poislukien kausi 2017 jolloin hän oli opiskelijavaihdossa Kanadassa, ja voitti tuona aikana kuusi Suomen mestaruutta. Linnainmaa osallistui keväällä 2019 CFL-liigan kansainvälisten pelaajien testileirille, josta hänelle aukeni paikka Toronto Argonautsin harjoitusleirille. Linnainmaa teki toukokuussa vuoden mittaisen ammattilaissopimuksen Argonautsin kanssa.

Linnainmaa pelasi kauden 2019 CFL-liigassa. Kausi 2020 peruttiin Kanadassa koronaviruspandemian vuoksi, jolloin Linnainmaa palasi Suomeen ja pelasi kauden Helsinki Roostersissa. Kauden 2021 hän pelasi Saksan GFL-liigan Potsdam Royalsissa ja kauden 2022 ELF-liigan itävaltalaisessa Vienna Vikingsissa. Vikings voitti liigan mestaruuden tuolla kaudella ja Linnainmaa valittiin loppuottelun arvokkaimmaksi pelaajaksi. Kaudella 2023 Linnainmaa pelasi ainoastaan Suomen maajoukkueessa arvokisoissa. Kaudeksi 2024 Linnainmaa palasi Vienna Vikingsiin.

Amerikkalaisen jalkapallon pelaamisen jälkeen Linnainmaa on pelannut lippupallon Suomen maajoukkueessa.

Lähteet

Luokka:Suomalaiset amerikkalaisen jalkapallon pelaajat
Luokka:Kanadalaisen jalkapallon pelaajat
Luokka:Vuonna 1994 syntyneet
Luokka:Elävät henkilöt